**UČENICI PISCI I PJESNICI**

**Knjige, javite se!**

****

Prošao je još jedan naporan dan. Po glavi mi se još vrte povijest i zemljopis. Kad bi barem na trenutak to sve nestalo. Moj me krevet dočekao raširenih rurku. Utonem u snove sav sretan.

Probudio sam se spreman za školu. Torba je bila prazna. Knjiga nije bilo ni na policama. Trebam krenuti, valjda će shvatiti i doći za mnom. I škola se u čudu probudila. Netko je pokrao sve knjige. Radost je zagrlila zgradu, zrak i zemlju, ali ne zadugo. Mala djeca nisu mogla zaspati – glas majki je utihnuo. Više se ništa nije moglo zapisivati. Nije se imalo iz čega učiti. Mudre i nemudre glave, bistre i manje bistre, sve su morale odmah zapamtiti. Što ćemo sada? Televizija je panično objavila potragu s pitanjem: Tko nam je ukrao knjige? Slijedili su strašni trenuci. Zar djeca nikad neće upoznati Hlapića, Kosjenku, Peru i Koka.

Želim spasiti svijet, moram vratiti knjige! Knjiigeee, javite se! Život bez vas je siromašan, dosadan, tužan. Želim svoj dan ispuniti pričama s vaših stranica. Vi ste moje prijateljice. Knjigeee, vratite seee!

Vikao sam iz sveg glasa. Čuo sam se! Netko me tresao. Što se događa?

- Probudi se, sanjao si! – brižno me uvjeravala mama.

Hvala Bogu, svijet je spašen!

Petar Vuković, 7. r.