**GLEDALI SMO U U NAŠEM GRADU**

**„Kauboji „ dojahali u Vodice**



U našem Kulturnom centru mogli smo uživati u novom hrvatskom kino hitu „Kauboji“.

Radnja filma počinje audicijom za predstavu u neuglednom domu kulture nepoznatog gradića. Redatelj nema velik izbor, tek sedam neobičnih likova koji baš i nemaju talent za glumu. U razgovoru s njima zaključuje da im je poznat western film pa odlučuje napraviti predstavu o kaubojima. Bilo je problema oko podjele uloga, no redatelj ih uspije uvjeriti da su dobili prikladne uloge. Ulogu junaka dodijelio je mangupu Ivanu, a smotanom čudaku u zimskoj jakni daje ulogu za koju je sam odabrao ime Billy Rubin. Iako mnoge scene i dijalozi izazivaju smijeh, u filmu ima i tuge jer su glumci - amateri, kao i redatelj, ljudi s velikim osobnim problemima. Neki su u sukobu sa zakonom, drugi su ostali bez bračnog partnera, neki su opterećeni dugovima, strahom pred strogom, uvijek nezadovoljnom majkom, lošim obiteljskim odnosima, neki nose teret opake bolesti, muče se radom na crno,dakle poznati socijalni problemi hrvatskih građana.

Film me se dojmio zbog upornosti likova koji nisu htjeli odustati od predstave iako je redatelj završio u bolnici neizlječivo bolestan, već su odlučili završiti predstavu i oduševiti sumnjičavu publiku.

Gledajući film, u meni su se izmjenjivali smijeh i tuga.Glazba Ivane Mazurkijević i njenog supruga Mrle ( iz Leta 3) odlično prati radnju. Svi glumci su toliko dobri da ni jednog ne želim izdvojiti. Pohvale Saši i Živku Anočiću, Matiji Antoliću, Hrvoju Barišiću, Krunu Klobučaru, Radovanu Ruždjaku, Ivani Rushaidat i Rakanu Rushaidatu.

Preporuka: svakako pogledati film redatelja Tomislava Mršića.

Karmen Jerkin, 8. r.