**DANI KRUHA ZASJALI HUMANOŠĆU**

**Otvorite svoja srca**

****

Učenici nižih razreda obilježili su Dane kruha 18. listopada na Trgu dr. Franje Tuđmana.Sa svojim vrijednim učiteljicama i uz pomoć roditelja organizirali su prodajnu akciju proizvoda koje su napravili svojim rukama, svojom maštom, svojom ljubavlju za gladnu djecu Malavije, Benina, Ekvadora. Zahvaljujući prilozima svih učenika škole i građana Vodica izvršena je i druga uplata od 11 500 kuna u fond za Marijine obroke. Tako je naša škola osigurala hranu za godinu dana za još 140 djece. Primičemo se konačnom cilju – izgradnji školske kuhinje za gladnu djecu. Na računu sada imamo 21 500 kuna. Škola je dobila zahvalnicu Udruge. Koordinatorica projekta Katica Franin upućuje poziv „velikima“: „Kako bismo što prije ostvarili svoj cilj, molimo za veći angažman učenika viših razreda. Otvorite svoja srca! Pomozimo onima kojima naša pomoć znači život. Sljedeće akcije bit će tijekom blagdana Svetog Nikole i Božića. Pridružite nam se!“

Anđela Bura,5.r.