**UMJESTO RIJEČI UREDNIKA**



**SVIJET BEZ KNJIGA**

Svijet bez knjiga bi bio tužan, nemaštovit i gorak. Kako bi ljudi komunicirali bez knjiga? Bi li uopće pričali? Kad ne bi bilo knjiga, svijet bi bio crno-bijel. Nitko ne bi znao za šarene jednoroge koji lete po nebu da oboje dugu ili za sitne vile koje plešu po livadi i beru žute maslačke. Ne bismo napredovali ni u čemu bez knjiga, ne bismo prenosili znanje na svoju djecu. Možda bismo se više koristili pokretima nego riječima. Rječnik bi nam bio prazan, dosadan i siromašan.

Najgore je što ne bismo znali što je ljubav, ne bismo znali za ljubavne, prijateljske ili smiješne pjesme i priče. Ne bismo otkrili najmaštovitije pjesnike s najljepšim stihovima i bajke o lijepoj Trnoružici i Matovilki, o Snjeguljici lica bijelog poput snijega, kose crne poput ugljena i usne crvene kao procvala proljetna ruža.

Knjige trebamo čuvati za sljedeće generacije, jer kad ne bi bilo knjiga, svijet ne bi bio potpun.

Marta Katić, 7. r.

