**PORTRET SPORTAŠA**

Vodički biciklist – brži od vjetra



Naš sedmaš Roko Fržop ove je godine najtrofejniji član vodičkog kluba. Proglašen je viceprvakom Hrvatske u cestovnom biciklizmu te je pozvan da kao član nacionalne reprezentacije sudjeluje na Europskom prvenstvu.Osvojio je prvenstva Hrvatske u brdskom i u cestovnom biciklizmu, državni je prvak u ciklokrosu, a ovogodišnja, treća zaredom titula najboljeg mladog brdskog biciklista u Kupu Hrvatske, potvrđuje njegov talent, predanost i spremnost da i dalje napreduje i ostane u samom vrhu hrvatskog biciklizma.



- Ljudi govore –skup sport, opasan sport. To su samo izlike, meni je biciklizam uživanje. Postoji šest vrsta biciklizama. Ja sam s biciklom od rođenja. Uz tatu, u kući koja živi od tog sporta, naučio sam uživati u biciklizmu. Kad sam bio mali, išao sam na utrke i gledao starije, za mene nije bilo kategorije. Zato sam često glumio da vozim utrku. Uvijek sam vozio sa starijima od sebe, ja 8 godina, oni 12. Na utrkama je odlična ekipa, svi pomažu jedni drugima, svi su korektni. Kažu da je moja kategorija najteža u tom sportu, no svi koji su ušli ubiciklizam, nisu odustali. Nosi nas poseban adrenalin, od kamena do kamena, vjetar u kosi, brzina, tehnika, kontrola bicikle... Zahvalan sam ocu što mi je uljepšao život biciklizmom. Preporučujem drugima da ga isprobaju i sebi uljepšaju život.

Za novine napisao Roko Fržop